Case ID: 1118699
Sentence 39: Cavabdeh qətnamədən apellyasiya şikayəti verərək, qətnamənin ləğv olunmasını, iddianın tam rədd edilməsini xahiş etmişdir.Apellyasiya şikayətinin dəlilləri: Cavabdeh apellyasiya şikayətini - birinci instansiya məhkəməsinin qətnaməsinin iddianın təmin olunan hissəsində əsassız olması, maddi və prosessual hüquq normalarının pozulması, işin tam və hərtərəfli araşdırılmaması, işə onun iştirakı olmadan baxılması, iddiaçının tələb etdiyi qızıl-zinət əşyalarının nədən ibarət olmasının, yəni çəkisi, əyarı, dəyərli qaşlarının olub-olmamasının müəyyən edilməməsi, bu istiqamətdə sübutlar təqdim olunmaması, qiymətləndiricinin rəyinin fotoşəkillər əsasında verilməsi, fotoşəkillərdən isə qızılların çəkisinin, əyarının və s. müəyyən olunmaması, iddaçı tərəfindən qızılların qiyməti ilə bağlı müxtəlif qiymətlərin göstərilməsi, polisə şikayət edilən zamanı 35000-40000 manat qeyd edilməsi, iddia ərizəsində isə 45000-50000 manat tələb olunması, eyni zamanda iddia ərizəsində göstərilən qızılların qiymətlərinin sadə riyazi üsulla hesablanmaqla 27500 manat (verilmiş beh məbləğləri çıxılmaq şərti ilə) təşkil etməsi, qəbzin təzyiq altında yazılması, iddianın əsassız olması və s. kimi əsaslandırmış,məhkəmə kollegiyasından apellyasiya şikayətinin təmin edilməsini xahiş etmişdir.